Ave Maria
Store norske leksikon,Religion og filosofi,Religioner og livssyn,Kristendom,Katolisisme,Katolske ritualer og symboler
Ave Maria, de første ordene i den mest brukte katolske bønnen til Jomfru Maria. Bønnen har vært i alminnelig bruk siden slutten av 1100-tallet og er den viktigste folkelige bønnen i katolisismen. Den brukes i kirkelige og private andakter, prosesjoner, under valfart, og i rosenkransen.
Bønnen begynner med engelen Gabriels hilsen til Maria «Ave Maria, gratia plena, Dominus Tecum!» som betyr 'Hill deg, Maria, full av nåde; Herren er med deg!'. Disse linjene står i Lukasevangeliet kapittel 1, vers 28 i Bibelen. Musikk En rekke komponister har latt seg inspirere av teksten: Josquin des Prés, Palestrina, Orlando di Lasso, Mendelssohn, Liszt, Verdi, Bruckner, Fartein Valen og flere andre.Særlig kjent er Charles Gounods komposisjon med undertittelen Méditation, komponert over Bachs første preludium i bind 1 av Das Wohltemperierte Klavier.Schuberts lied Ave Maria er derimot komponert til et dikt av Walter Scott, gjendiktet til tysk av P. A. Storck. Les mer i Store norske leksikon Maria – Jesu mor bønn katolisisme